490.000

Lescha davart la gestiun da documents e l'archivaziun (LGDA)

dals 28-08-2015 (versiun dals 01-04-2024)

Il cussegl grond dal chantun Grischun1),

sa basond sin l'art. 31 al. 1 da la constituziun chantunala2), suenter avair gì invista da la missiva da la regenza dals 26 da matg 20153),

concluda:

1. Disposiziuns generalas

Object e champ d'applicaziun

Art.  1 1 Questa lescha regla la gestiun e l'archivaziun da documents tras autoritads. Latiers tutgan:

a)

ils organs e las autoritads dal chantun, las regiuns, las vischnancas sco er las instituziuns, las fundaziuns e las corporaziuns da dretg public;

las   persunas   natiralas   e   las   persunas   giuridicas,   uschenavant   ch'ellas   han d'ademplir incumbensas publicas.

b)

2 Exceptadas dal champ d'applicaziun da questa lescha èn:

a)

b)

c)

la banca chantunala grischuna;

las baselgias chantunalas;

las instituziuns dal sectur da la sanadad.

Intent

Art.  2 1 La gestiun da documents e l'archivaziun servan en spezial:

a)

b)

a la segirezza giuridica;

a la suandabladad ed a la documentaziun da l'agir da las autoritads;

1) PCG 2015/2016, 48 2) DG 110.100 3) pagina 247 * tabellas da las modificaziuns a la fin dal relasch

1

490.000

c)

d)

e)

a l'administraziun effizienta, fidada e cuntinuada;

a la surdada permanenta, fidada ed autentica da documents;

al sustegn da la perscrutaziun.

Noziuns

Art.  3 1 En questa lescha signifitgeschan las suandantas noziuns il sequent:

a)

documents:   infurmaziuns   relevantas   per   las   fatschentas   che   resultan   tar l'adempliment da las incumbensas publicas, independentamain dal purtader da las   infurmaziuns,   sco   er   glistas   e   meds   d'agid   ch'èn   necessaris   per   la chapientscha e per l'utilisaziun;

archivs: instituziuns publicas che surpiglian ils documents producids da las autoritads, als tegnan permanentamain en salv ed als rendan accessibels a la publicitad interessada;

archivalias:   documents   ch'in   archiv   ha   surpiglià   per   als   tegnair permanentamain en salv;

cun valur archivara: documents ch'èn adattads per documentar a lunga vista l'agir   dal   stadi   e   che   permettan   d'analisar   temas   da   la   scienza   e   da   la perscrutaziun.

b)

c)

d)

2. Gestiun da documents e metter en salv documents

Princip

Art.  4 1 Las autoritads èn obligadas da procurar ch'ils documents vegnian tractads e mess en salv tenor las prescripziuns da questa lescha.

Pretensiuns

Art.  5 1 Ils documents ston esser cumplets, fidads e chapaivels e ston vegnir administrads en moda sistematica.

2 Ils   meds   d'agid   per   administrar   ils   documents   observan   las   pretensiuns   da l'archivaziun.

Transfurmaziun dal purtader

Art.  5a * 1 Las   autoritads   pon   transfurmar   actas   inoltradas   sin   palpiri   en   actas   digitalas   e viceversa.

2 La   Regenza   regla,   sut   tge   premissas   che   versiuns   digitalisadas   da   documents inoltrads en furma fisica valan sco originals.

Metter en salv, porscher e destruir documents

Art.  6 1 Per lur documents fixeschan las autoritads reglas, co e quant ditg ch'ils documents ston vegnir tegnids en salv.

2

490.000

2 Cur ch'il termin da tegnair en salv ils documents è scadì, porschan las autoritads ils documents a l'archiv.

3 Las autoritads tegnan en salv ils documents fin che la decisiun, sch'els han ina valur archivara, è prendida e destrueschan alura ils documents che na vegnan betg surdads a l'archiv.

3. Archivaziun

Surpigliar documents

Art.  7 1 Cur   ch'il   termin   da   tegnair   en   salv   ils   documents   è   scadì,   surpiglia   l'archiv   ils documents cun valur archivara per als archivar.

2 Il giudicament da la valur archivara è incumbensa da l'archiv en collavuraziun cun las autoritads. La decisiun definitiva prenda la persuna ch'è responsabla per l'archiv.

Segirar las archivalias

Art.  8 1 Las archivalias ston vegnir tegnidas en salv en moda adequata. Ellas na dastgan betg vegnir destruidas e vendidas e lur cuntegn na dastga betg vegnir midà. Terzas persunas na pon betg acquistar questas archivalias tras giudida.

4. Accessibladad da las archivalias

Princip

Art.  9 1 Cur ch'il temp da protecziun è scadì, èn las archivalias accessiblas – en il rom da l'urden da diever – senza restricziuns e gratuitamain.

2 Per prestaziuns che van pli lunsch che la preschentaziun da las archivalias pon vegnir incassadas taxas.

3 Archivalias ch'eran accessiblas publicamain gia avant ch'ellas èn vegnidas surdadas a l'archiv, restan vinavant publicas. *

Temps da protecziun

Art.  10 1 Il temp da protecziun importa per ordinari 30 onns ed en cas d'archivalias cun datas persunalas spezialmain sensiblas u cun profils da persunalitad spezialmain sensibels 50 onns. El cumenza cun la fin da la fatschenta.

2 En cas motivads po la regenza scursanir u prolungar quests temps.

Art.  11 Invista da las archivalias durant il temp da protecziun 1 Mintgin ha il dretg d'avair access a las archivalias che al pertutgan. Sch'ina persuna pertutgada chatta che las indicaziuns en las archivalias na sajan betg correctas, po ella laschar far ina remartga en chaussa.

3

490.000

2 L'archiv dat a terzas persunas infurmaziuns or da las archivalias u permetta a terzas persunas   l'access   a   talas,   sche   nagins   interess   publics   u   privats   surordinads   na s'opponan a quai.

5. Organisaziun

Archivs publics

Art.  12 1 En il chantun datti in archiv chantunal (archiv dal stadi dal  Grischun), archivs regiunals ed archivs communals.

Incumbensas dals archivs

Art.  13 1 Ils archivs èn responsabels per la surpigliada, la registraziun, la preservaziun e l'intermediaziun   dals   documents   cun   valur   archivara   che   derivan   dal   champ   da cumpetenza   da   las   autoritads.   Els   cusseglian   las   autoritads   tar   la   gestiun   da documents.

Archivalias da derivanza privata

Art.  14 1 Ils   archivs   pon   cumplettar   las   archivalias   cun   documents   da   derivanza   privata, uschenavant che quels èn d'impurtanza per l'istorgia da lur champ da cumpetenza.

2 Las   disposiziuns   da   questa   lescha   valan   confurm   al   senn   er   per   archivalias   da derivanza privata, nun ch'igl existia ina regulaziun contractuala divergenta.

Incumbensas e cumpetenzas supplementaras da l'archiv dal stadi

Art.  15 1 L'archiv   dal   stadi   è   il   center   da   cumpetenza   per   ils   fatgs   d'archiv   dal   chantun Grischun. El è cumpetent per:

a)

b)

survegliar ils fatgs d'archiv en il chantun;

cussegliar ils archivs publics ed – en il rom da sias pussaivladads – er archivs privats;

coordinar l'archivaziun en il chantun;

manar   tras   e   sustegnair   projects   da   perscrutaziun,   da   publicaziun   e d'intermediaziun pertutgant la regiun e sia istorgia.

c)

d)

6. Disposiziuns penalas e finalas

Disposiziun penala e mesira da dretg administrativ

Art.  16 1 Sin plant vegn chastià cun multa, tgi che fa intenziunadamain il suandant:

a)

b)

c)

privescha documents da l'archivaziun, dismetta u destruescha documents;

mida u destruescha archivalias;

renda public infurmaziuns or d'archivalias ch'èn en il temp da protecziun.

4

2 Tgi che cuntrafa gravantamain u repetidamain a l'urden da diever, po vegnir exclus da l'ulteriura utilisaziun da l'archiv.

490.000

5

490.000

Tabella da las modificaziuns - tenor conclus

Conclus 28-08-2015 19-04-2016 16-10-2023

Entrada en vigur 01-01-2016 01-11-2016 01-04-2024

Element relasch Art. 9 al. 3 Art. 5a

Modificaziun emprima versiun integraziun integraziun

Publicaziun en la CUL 2015-053 2016-019 2024-005

6

490.000

Tabella da las modificaziuns - tenor element

Element relasch Art. 5a Art. 9 al. 3

Conclus 28-08-2015 16-10-2023 19-04-2016

Entrada en vigur 01-01-2016 01-04-2024 01-11-2016

Modificaziun emprima versiun integraziun integraziun

Publicaziun en la CUL 2015-053 2024-005 2016-019

7